Title: Hr Enn Kasemaa
Author: Mari-Ann Liiv
Last saved by: Maris Kirsimaa
Company: Vallavalitsus

Transpordiamet						
info@transpordiamet.ee 						
10.09.2026 nr 7-1/3009

Detailplaneeringu kooskõlastamine

		                          
Esitame kooskõlastamiseks Ilmastalu küla Metsaääre tee 1, 2, 3, 4, 5, 7, Metsaääre tee ja Metsaserva kinnistute  detailplaneeringu. 

Metsaääre tee 1, 2, 3, 4, 5, 7, Metsaääre tee ja Metsaserva kinnistud on moodustatud vastavalt Kuusalu Vallavolikogu 03.05.2017 otsusega nr 24 kehtestatud Ilmastalu küla Metsaserva kinnistu detailplaneeringule. Detailplaneeringuga kavandati alale 6 elamukrunti, transpordimaa krunt ning ehitusõiguseta maaüksus rohealana. Alale on vastavalt planeeringu lahedusele seatud reaalservituut Kalda tn 17a, 19a ja 21a kinnistute juurdepääsu tagamiseks.

Uue koostatava detailplaneeringuga on alal kehtiva detailplaneeringuga moodustatud Metsaääre tee 1, 2, 3, 4, 5, 7, Metsaääre tee ja Metsaserva kinnistutest moodustada kokku 12 üksikelamu krunti, vahemikus suurusega 1600 m^2 kuni 1930 m^2. Kruntidele juurdepääsu teede teenindamiseks on moodustatud 2 transpordimaa krunti, suurusega 2540 m^2 ja 440 m^2. Eraldiseisev 13 007 m^2 suurune loodusliku haljasmaa krunt, mida ei muudeta alal kehtiva detailplaneeringuga määratust ja, mis kattub valdavalt maakonnaplaneeringu järgse rohevõrgustiku alaga. 

Alal kehtiva Metsaserva kinnistu detailplaneeringu kehtestamise eel on huvitatud isik sõlminud notariaalne lepingu (nr 12.04.2017 nr 546) Kalda tn 17a, Kalda tn 19a, Kalda tn 21a kinnistute omanikega teeservituudi seadmiseks naaberkinnistutele juurdepääsuks. 

Käesoleva detailplaneeringu koostamise raames on kavas loobuda senisest juurdepääsu servituudist alal kehtivast juurdepääsu servituudist (notariaalne lepingu nr 12.04.2017 nr 546) Kalda tn 17a, Kalda tn 19a, Kalda tn 21a omanike kasuks. Kavas on sõlmida uus juurdepääsu servituut ja notariaalsed lepingud teede ja torustike ja kaablite rajamiseks ja talumiseks.

Esitatud detailplaneering on kehtivat üldplaneeringut  muutev kavandatavate krundisuuruste osas. Üldplaneeringu muutmine on põhjendatud asjaoluga, et ala piirneb olemasoleva tiheasustusalaga, läheduses on planeeringu elluviimiseks vajalik taristu ja Kuusalu alevikus ei ole piisaval hulgal elamukruntide arendamiseks sobilikke alasid. Menetluses olevas üldplaneeringus on planeeritav ala kavandatud liita Kuusalu alevikuga ning tiheasustusalaga. Üldplaneeringuga tiheasustusaladele lubatud minimaalseks krundisuuruseks on menetluses olevas üldplaneeringus määratud 1200 m^2. 

Lugupidamisega

(allkirjastatud digitaalselt)
Terje Kraanvelt
vallavanem

		
Lisa: 2026.09.08_DP-joonis

Maris Kirsimaa
maris.kirsimaa@kuusalu.ee

Mõisa tee 17 Kiiu alevik | Telefon +372 6066 370 | Arvelduskonto EE742200001120050586
74604 Harjumaa | Faks +372 6066 371 | Swedbank

Reg. kood 75033496

E-post vallavalitsus@kuusalu.ee
Veeb http://www.kuusalu.ee